CELEX: 22019D1074
Language: sl
Date: 2017-09-22 00:00:00
Title: Sklep Skupnega odbora EGP št. 186/2017 z dne 22. septembra 2017 o spremembi Priloge XVII (Intelektualna lastnina) k Sporazumu EGP [2019/1074]

27.6.2019   
               
               
                  SL
               
               
                  Uradni list Evropske unije
               
               
                  L 174/57
               
            
         SKLEP SKUPNEGA ODBORA EGP
         št. 186/2017
         z dne 22. septembra 2017
         o spremembi Priloge XVII (Intelektualna lastnina) k Sporazumu EGP [2019/1074]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Direktivo 2014/26/EU Evropskega parlamenta in Sveta z dne 26. februarja 2014 o kolektivnem upravljanju avtorske in sorodnih pravic ter izdajanju več ozemeljskih licenc za pravice za glasbena dela za spletno uporabo na notranjem trgu (1) je treba vključiti v Sporazum EGP.
                  
               
                     (2)
                  
                  
                     Prilogo XVII k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Za točko 10 (Direktiva 2012/28/EU Evropskega parlamenta in Sveta) Priloge XVII k Sporazumu EGP se vstavi naslednje:
            
                        „11.
                     
                     
                        
                           32014 L 0026: Direktiva 2014/26/EU Evropskega parlamenta in Sveta z dne 26. februarja 2014 o kolektivnem upravljanju avtorske in sorodnih pravic ter izdajanju več ozemeljskih licenc za pravice za glasbena dela za spletno uporabo na notranjem trgu (UL L 84, 20.3.2014, str. 72).
                        Za namene tega sporazuma se določbe Direktive uporabljajo z naslednjimi prilagoditvami:
                        
                                    (a)
                                 
                                 
                                    v členu 32 Direktive se izraz ‚členov 101 in 102 PDEU‘ nadomesti z izrazom ‚členov 53 in 54 Sporazuma EGP‘;
                                 
                              
                                    (b)
                                 
                                 
                                    države Efte so upravičene do polnega sodelovanja pri delu skupine strokovnjakov, ustanovljene s členom 41 direktive, ter imajo v njej enake pravice in obveznosti kot države članice EU, razen pravice do glasovanja;
                                 
                              
                                    (c)
                                 
                                 
                                    v členu 5(8) se, kar zadeva države Efte, izraz ‚do 10. oktobra 2016‘ nadomesti z izrazom ‚v šestih mesecih po datumu začetka veljavnosti Sklepa Skupnega odbora EGP št. 186/2017 z dne 22. septembra 2017‘;
                                 
                              
                                    (d)
                                 
                                 
                                    v členu 31 se, kar zadeva države Efte, izraz ‚do 10. aprila 2017‘ nadomesti z izrazom ‚v enem letu po datumu začetka veljavnosti Sklepa Skupnega odbora EGP št. 186/2017 z dne 22. septembra 2017‘;
                                 
                              
                                    (e)
                                 
                                 
                                    v členu 36(3) se, kar zadeva države Efte, izraz ‚10. aprila 2016‘ nadomesti z izrazom ‚datuma začetka veljavnosti Sklepa Skupnega odbora EGP št. 186/2017 z dne 22. septembra 2017‘;
                                 
                              
                                    (f)
                                 
                                 
                                    v členu 38(3) se, kar zadeva države Efte, izraz ‚do 10. oktobra 2017‘ nadomesti z izrazom ‚v 18 mesecih po datumu začetka veljavnosti Sklepa Skupnega odbora EGP št. 186/2017 z dne 22. septembra 2017‘;
                                 
                              
                                    (g)
                                 
                                 
                                    v členu 39 se, kar zadeva države Efte, izraz ‚10. aprila 2016‘ nadomesti z izrazom ‚datuma začetka veljavnosti Sklepa Skupnega odbora EGP št. 186/2017 z dne 22. septembra 2017‘;
                                 
                              
                                    (h)
                                 
                                 
                                    v členu 43 se, kar zadeva države Efte, izraz ‚10. aprila 2016‘ nadomesti z izrazom ‚datuma začetka veljavnosti Sklepa Skupnega odbora EGP št. 186/2017 z dne 22. septembra 2017‘.“
                                 
                              
                  
         
            Člen 2
            Besedilo Direktive 2014/26/EU v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 3
            Ta sklep začne veljati 23. septembra 2017 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 22. septembra 2017
            
               
                  Za Skupni odbor EGP
               
               
                  Predsednica
               
               Sabine MONAUNI
            
         
         
            (1)  UL L 84, 20.3.2014, str. 72.
         
            (*1)  Navedene so ustavne zahteve.